cyanic-selkie/wikianc huggingface dataset:
Mikrobiom
Procjena
Dostupni metodi za proučavanje mikrobioma, takozvane multiomiker, kreću se od izolacije velike propusnosti (kulturomika) i vizualizacije (mikroskopija), do ciljanja taksonomskog sastava (metabarkodiranje), ili adresiranje metaboličkog potencijala (metabarkodiranje funkcionalnih gena, metagenomika) za analizu mikrobne aktivnosti (metatranskriptomika, metaproteomika, metabolomika). Na osnovu podataka o metagenomima, mikrobni genomi se mogu rekonstruisati. Dok su prvi genomi sastavljeni od metagenoma rekonstruisani iz uzoraka životnog okruženja, posljednjih godina nekoliko hiljada bakterijskih genoma je sakupljeno bez kultivisanja organizama iza. Naprimjer, 154.723 mikrobna genoma globalnog ljudskog mikrobioma je rekonstruisano 2019. iz 9.428 metagenoma.
Svjetsko prvenstvo u nogometu 1990 - grupa D
Grupa D svjetskog prvenstva 1990. je igrana u Bologni na stadionu Renato Dall'Ara i u Milanu na stadionu San Siro između 9. i 19. juna 1990. godine. Zapadna Njemačka i Jugoslavija su se kvalificirali u osminu finala. Kolumbija se također kvalificirala u osminu finala kao trećeplasirana ekipa. Ujedinjeni Arapski Emirati su svoje takmičenje na SP 1990 okončali u grupnoj fazi.
Ilir Tafa
Biografija
Rođen je 1974. u Lipljanu. Jedan je od najpoznatijih i najpopularnijih glumaca na Kosovu i u inostranstvu. Igrao je u mnogim filmskim i pozorišnim projektima na Kosovu i u inostranstvu, a posebno u Bosni i Hercegovini i Hrvatskoj. Ilir Tafa ima univerzitetsku diplomu iz glume, a istovremeno predaje dikciju. Od 2009. učestvovao je u mnogim pozorišnim, filmskim i televizijskim projektima. Zbog svoje uloge Mentora u seriji Lud, zbunjen, normalan, postao je popularan na cijelom području bivše Jugoslavije.
Čadram
mini|280px|Čadram, rimokatolička crkva "Sv. Janez Krstnik" Čadram je naseljeno mjesto u sastavu općine Oplotnica, regija Podravska, Slovenija.
Historija
Do teritorijalne reorganizacije u Sloveniji nalazio se u sastavu stare općine Slovenska Bistrica.
Stanovništvo
Na popisu stanovništva 2011. godine, Čadram je imao 265 stanovnika.
Svjetsko prvenstvo u nogometu 1990 - grupa D
Sve utakmice su bile igrane po Srednjoevropskom ljetnom vremenu (CET +2)
Dikrocelioza
mini|250px|Mali metilj (Dicrocoelium dendriticum), uzročnik dikrocelioze Dikrocelioza je parazitska bolest uzrokovana malim metiljem iz roda Dicrocoelium. Najčešći uzročnik ove bolesti je vrsta Dicrocoelium dendriticum (syn. D. lanceolatum), a pored nje uzročnici mogu biti i Dicrocoelium hospes, Dicrocoelium chinensis, Dicrocoelium suppereri. Dicrocoelium parazitira u žučnim kanalima i u žučnoj kesi više vrsta sisara, prvenstveno kod: ovaca, koza, goveda, jelenova, muflona, zečeva, kao i kod svinja, konja, pasa, glodara i ljudi; individualni nalazi su nađeni kod magarca, jaka, mačke i ptica.
Dikrocelioza je također i zoonoza, što znači da se i čovjek može inficirati ako nekim slučajem konzumira zaraženog mrava (npr. na voćki ili salati).
Rasprostranjenost
Dikrocelioza je zastupljena svuda po svijetu, ali je ipak najzastupljenija u Evropi (pretežno područje Alpa i Mediterana, kao i Skandinavija), zatim Azija, Sjeverna Afrika i Amerika. Pojavljuje se pretežno na onim terenima koji najviše pogoduju razvitku suhozemnih puževa i mrava koji služe kao prelazni domaćini.
Životni ciklus
mini|lijevo|250px|Životni ciklus Dicrocoeliuma Dicrocoelium polaže jaja u žučnim kanalima koja preko fecesa dospjevaju u vanjsku sredinu. Za dalji razvoj potrebna su dva prelazna domaćina: suhozemni puž i mrav. Prvo suhozemni pužići progutaju jaja s miracidijem iz fecesa, zatim miracidij migrira do hepato-pankreasa puža gdje se preko dva reda sporocista transformiše u cerkariju. Za ovaj proces je potrebno 3-4 mjeseca (zavisi od temperature). Cerkarije se izlučuju u mukoznim lopticama koje su promjera oko 2 mm, a sadrže do 400 (nađeno je i do 5000) cerkarija koje tu mogu preživjeti samo par dana. Drugi prelazni domaćini su mravi iz roda Formica. Oni konzumiraju cerkarije koje se u mravu za 1-2 mjeseca razviju u metacerkarije kojih može biti oko 100 u jednom mravu. Cerkarije utiču na subezofagealni ganglion mrava tako da mrav ostaje na vlatima trave, ali samo ako je temperatura niža od 15°C, a ako je veća mrav silazi sa trave. Konačni domaćin se infestira na paši ako konzumira zaražene mrave i to najčešće u proljeće i jesen.
Patogeneza
Pod uticajem duodenalnih enzima mrav se raspada i metacerkarije migriraju kroz ductus choledochus u jetru. Moguća je i mogracija preko portalnog krvotoka. Poslije migracije, paraziti se smještaju u žučne kanale. Promjene se najviše uočavaju na žučnim kanalima i intersticijumu jetre. Pojavljuje se kataralna i proliferativna upala sa hiperplazijom epitela i subepitelijalnog vezivnog tkiva žučnih kanala. Pri hroničnoj upali zastupljena je proliferacija vezivnog tkiva oko žučnih kanala, lumen je proširen, zidovi su čvršći, a mukoza pokazuje znakove deskvamacije.
Klinička slika
Klinička slika kod ove bolesti je slabo izražena. Bolest često prolazi neprimjetno bez ikakvih simptoma. Kod jakih infekcija (pretežno kod ovaca) simptomi su u formi anemije, žutice, edema, gubljenja težine i smanjene reprodukcije.
Terapija
Za liječenje dikrocelioze postoji mali broj specifičnih sredstava. Većina sredstava je na bazi benzimidazola i probeznimidazola, također se mogu koristiti derivati pirazinoizokinolina, halogenih salicilanilida kao i diamfenetid.
Durga
mini|Boginja Durga u borbi protiv Mahišasura, bika-demona.
Durga (sanskrit: दुर्गा) je jedno od božanstava iz hinduističke mitologije. Zovu je i "nedodirljiva, nepristupačna", "ona koja može izbaviti i iz najbezizlaznijih situacija", Maa Durga (Majka Durga). Dakle, Durga je Devi, žensko božanstvo. Prikazuje se sa deset ruku u kojima nosi oružje ili cvijet lotosa i kako jaše lava ili tigra. Često je predstavljena sa rukama u simboličkim pozama i meditirajućim osmijehom na licu.
Durga je utjelotvorenje Šakti, ženske kreativne moći, i egzistira i stanju kojem ne ovisi ni od čega osim univerzuma – ona je dovoljna samoj sebi, a pri tome ispoljava "silinu" samilosti. Za Hinduse, Durga je jedan od aspekata boginje Kali, strašnog borca protiv demona, odnosno ratnička forma Parvati, Šivine žene. Zato što je jedna od formi Parvati, Durga je i majka Ganeša i Kartikeja. Durga je neustrašiva i strpljiva, nikada ne gubi svoj smisao za humor, čak ni za vrijeme epskih bitaka protiv zla.
Formula 1 – sezona 2005.
'''F1 2005. sezona''' je 56. po redu. Prva utrka je u Australija 6. mart 2005, a posljednja utrka je u Kina 16. oktobar 2005. Titulu brani Michael Schumacher i Ferrari. U 2005. sezoni nalaze se 1 nova ekipa i 6 nova vozači.
Vozači
‡ Vozači s Michelinovim gumama morali povući iz VN SAD uslijed sigurnosnih zabrinutosti.
1. 10. 1999. Zetra
Posljednji koncert u Sarajevu je tonski snimak sa koncerta sarajevskog pop, rok sastava Indexi održanog 1. 10. 1999. godine u Zetri. Objavila ga je u dvostrukom CD izdanju beogradska izdavačka kuća Komuna 2002. godine. Koncert je održan povodom promocije njihovog zadnjeg studijskog albuma Kameni cvjetovi, a kao gosti su se pojavili brojni stari prijatelji Indexa, među kojima Kornelije Kovač i Goran Bregović. Sastoji se od 16 pjesama, koje predstavljaju pregled nekih od njihovih najznačajnijih pjesama snimljenih tokom skoro četiri decenije njihove duge muzičke karijere. Ujedno, album je vrijedan dokument posljednjih dana muzičke aktivnosti Indexa. Tu je i nekoliko veoma dobrih izvedbi pjesama: "Balada", tradicionalna "Snijeg pade na behar na voće", "Svijet u kome živim" i odlično sviranje Sinana Alimanovića na klavijaturama u pjesmi "Bacila je sve niz rijeku". Na repertoaru Indexa nikada se nisu pojavile tri pjesme: "Ima neka tajna veza" (stara pjesma Bijelog dugmeta iz 1970-ih), "Crni svatovi" (ranije izvedena kao duet sa pop pjevačem Kemalom Montenom) i još jedna tradicionalna pjesma "Žute dunje (solo nastup Davorina Popovića u muzici za film "Kuduz" 1989.).
Lista pjesama
CD 1 CD 2
Marija Omaljev
Marija Omaljev-Grbić (Novi Sad, 5. decembra 1982.) jest hrvatska televizijska, pozorišna i filmska glumica.
Životopis
Rođena je 5. decembra 1982. u Novom Sadu. Marija Omaljev je sa užom obitelji odselila u Rovinj, gdje završava osnovnu školu i opću gimnaziju "Zvane Črnja". 2003. odlazi u Sarajevo gdje je na Akademiji scenskih umjetnosti upisala studij glume. Na trećoj godini Akademije dobila je svoju prvu ulogu na daskama Narodnog pozorišta u Sarajevu u predstavi "Jedan čovjek i jedna žena", zatim slijede "Rodoljupci", "Prvi put s ocem na izbore", "Ženidba", "Građanin plemić", "Stranac" itd. Od 2007. godine igrala je u više od deset televizijskih dramskih i humorističnih serija u Hrvatskoj i Bosni i Hercegovini, te snimila gotovo 600 epizoda. Uz televizijsku karijeru zaigrala je i u filmovima njemačke, američke, austrijske, turske, hrvatske i bosanskohercegvačke produkcije. Trenutno živi i radi u Los Angelesu.
Janjići (Zenica)
Janjići su naseljeno mjesto u gradu Zenici, Bosna i Hercegovina.
Geografija
thumb|left|150px|[[Janjićka džamija noću]] Janjići se nalaze u južnoj dijelu općine Zenica na rijeci Bosni u okružju Drivuše, Janjićkog Vrha, Kose, Gumanaca, Putovića, Putovičkog Polja i Gorice. Kroz Janjiće prolazi dio željezničke pruge Šamac-Sarajevo. Tu su i Ambulanta humane medicine, pošta, osnovna škola "Enver Čolaković" kao i džamija.
Mjesnu zajednicu Janjići sačinjavaju naselja: Janjići i Janjićki Vrh.
Parvati
mini|Parvati, božanska majka, hrani Ganeša, njenog sina.
Parvati (sanskrit: पार्वती|पार्वती) je jedno od mnogih božanstava štovanih u hinduističkom panteonu. Parvati je obožavana kao vrhovna božanska majka i sve druge boginje u hinduizmu se posmatraju kao jedna od njenih inkarnacija ili manifestacija. S druge strane, Parvati predstavlja i Šakti, tj. njen pozitivni i blagi aspekt, jer, Parvati je božanska majka. Dalje, ova boginja je utjelotvorenje sveukupne energije u univerzumu.
Parvati ima status druge pratilje Šive, hinduističkog boga uništenja i preporoda. Ipak, ona se ne razlikuje od Sati, bivše pratilje boga Šive, jer je Parvati njena reinkarnacija. Parvati je i majka dva važna božanstva u hinduizmu: Ganeše i Kartikeja. Prema nekim interpetacijma Parvati je sestra boga Višnua i kćer Himalaja.
Kada se prikazuje pored Šive, Parvati ima dvije ruke. Kada nije pored njega, prikazana je sa četiri ruke a uz nju su tigar ili lav. U principu, Parvati je dobra boginja ali, kao i mnoga druga hinduistička božanstva, ona ima i svoju tamnu stranu, svoje strašne aspekte poput Durge, Kali ili Čandi. Njeni pozitivni oblici su Mahagauri, Šailputri i Lalita.
Električni naboj
Električni naboj je temeljno očuvano svojstvo nekih subatomskih čestica, koje određuje njihovu elektromagnetnu interakciju. Električno nabijena materija utiče na, i stvara, elektromagnetna polja. Međudjelovanje između naboja i polja je izvor jedne od četiri fundamentalne sile, i to elektromagnetne sile.
Pregled
Električni naboj je karakteristika subatomskih čestica i kvantiziran je. Kada se izražava kao višekratnik takozvanog elementarnog naboja e, elektron ima naboj −1. Naboj elektrona iznosi približno 1.602176462×10−19 C. Elementarni naboj predstavlja jednu od osnovnih konstanti fizike.
Proton ima suprotni naboj +1. Kvark ima dio naboja od −1/3 or +2/3, dok njihovi antičestični ekvivalenti ima suprotni naboj. Postoje i druge nabojske čestice.
Električni naboj makroskopskog objekta je suma električnih naboja njegovih sastavnih dijelova. Često je ukupni iznos električnog naboja jednak nuli, iako je u stvari broj elektrona u svakom atomu jednak broju protona, pa se njihovi naboji poništavaju. Situacije u kojima suma električnih naboja nije jednaka nuli se često manifestiraju kao statički elektricitet. Ako naboj nije jednako raspoređen (iako je suma jednaka nuli) kažemo da je materijal polariziran. Ako se dio nabijenih čestica kreće u određenom smjeru (to su tipično elektroni) tada oni stvaraju električnu struju.
SI jedinica za mjerenje električnog naboja je kulon (po fizičaru Charles-Augustin de Coulombu)), koji predstavlja približno 6.24 x 1018 elementarnog naboja (naboja jednog elektrona ili protona). Kulon se definira kao količina naboja koji protiče kroz presjek provodnika nošen električnom strujom od jednog ampera u jednoj sekundi. Simbol Q se koristi za označavanje količine električnog naboja.
Električni naboj se može direktno mjeriti korištenjem elektrometra. Diskretnu prirodu električnog naboja demostrirao je Robert Millikan u svom eksperimentu s padanjem uljnih kapljica.
Formalno bi izmjereni naboj trebao biti višekratnik elementarnog naboja e (naboj je kvantiziran), ali je isto tako u prosjeku, makroskopski gledano, više redova veličina veći od elementarnog naboja, zbog čega može efektivno imati bilo koju realnu vrijednost.
Historija
Kao što je zapisao Grčki filozof Tales oko 600 godina PNE, naboj (ili elektricitet) se može akumulirati trljanjem krzna po različitim materijalima, kao što je jantar. Grci su znali da nabijena jantarna dugmad mogu privlačiti lake objekte kao što je kosa. Isto su tako znali da ako dovoljno dugo vremena trljaju jantar mogu dobiti iskakanje iskre. Ovo svojstvo potiče iz triboelektričnog efekta. Riječ elektricitet potiče od ηλεκτρον (elektron), Grčke riječi za jantar.
Proučavanje elektriciteta je postalo popularno u 18. vijeku. Jedan od vodećih stručnjaka je bio Benjamin Franklin koji je zastupao jedno-fluidnu teoriju elektriciteta. Franklin je elektricitet zamišljao kao vrstu nevidljivog fluida koji postoji u svim predmetima; na primjer, vjerovao je da je u Leydenovoj staklenci staklo to koje drži akumulirani naboj. On je postavio postulat koji kaže da međusobno trljanje površina različitih izolacijskih materijala uzrokuje promjenu lokacije tog fluida, a da tok tog fluida stvara električnu struju. Isto je tako postulirao da je materija negativno naelektrisana kad posjeduje premalo tog fluida, a da je pozitivno naelektrisana kada ima višak tog fluida. Samovoljno (ili iz razloga koji nisu zapisani) je zamijenio izraze stakleni elektricitet sa pozitivni elektricitet i smolni elektricitet sa negativni elektricitet. Otprilike u isto vrijeme je do istih spoznaja došao i William Watson.
Danas znamo da je Franklin/Watsonov model približno tačan, ali pojednostavljen. Materija je zapravo sastavljena od nekoliko vrsta električno nabijenih čestica, najčešće poznajemo pozitivno nabijeni proton i negativno nabijeni elektron. Umjesto izraza električna struja pravilnije je koristiti neki od izraza: tok elektrona, tok elektronskih šupljina koje djeluju kao pozitivne čestice, ili u elektrolitskom slučaju, tok pozitivnih i negativnih čestica poznatih kao ioni koji se kreću u suprotnim smjerovima. Zbog pojednostavljivanja ove složenosti, električari i dalje koriste Franklinovu konvenciju i električnu struju (tehničku struju) predstavljaju kao tok isključivo pozitivnih čestica. Tehnička struja pojednostavljuje električne koncepte i proračune, ali zanemaruje činjenicu da unutar nekih provodnika (elektrolita, poluprovodnika, i plazme), dvije ili više vrsta električnih naboja teku u suprotnim smjerovima. Smjer toka tehničke struje je također suprotan u odnosu na stvarno kretanje elektrona za vrijeme protjecanja električne struje kroz metale, karakteristične provodnike elektriciteta, što predstavlja izvor konfuzije kod početnika u elektrotehnici.
Održanje naboja
Ukupni električni naboj izoliranog sistema ostaje konstantan bez obzira na promjene unutar samog sistema. Ovaj je zakon svojstven svim fizikalno poznatim procesima i može se izvesti za poznati sistem iz Maxwellovih jednačina kao neprekinuta jednačina. Općenitije, ukupna promjena gustoće naboja \rho unutar integracijskog volumena V jednaka je površinskom integralu po gustoći struje J na površini volumena S, što je zapravo jednako ukupnoj struji I:
Lakšmi
Lakshmi (Sanskrit: लक्ष्मी|लक्ष्मी) je boginja obilja, plemenitosti i blagostanja prema hinduističkom vjerovanju. Ona je također i otjelotvorenje ljepote, šarma i milosti. Lakšmi je predstavljena i u budizmu, zapravo, njeni najraniji prikazi pronađeni su upravo u arheološkim nalazištima budističkih spomenika.
Lakšmi je pratilja boga Višnua, a u svojoj inkaranciji kao Sita udata je za Ramu, dok je za Krišnu udata inkarnirana kao Rukmini.
Permeaza
Permeaze su proteini/enzimi koji omogućavaju pasivni transport molekula ili iona kroz ćelijsku membranu. One su ATP-nezavisne. U evolucijskom smislu, permeaze su heterogena grupa, to jest, evolucija ih je ponovo „izmislila“ mnogo puta i stoga se mogu sveobuhvatno zabilježiti samo na osnovu dugačke liste. Permeaze pripadaju grupi transportnih proteina.
Ćelije stalno izmjenjuju tvari sa svojom okolinom. Obično ćelijska membrana nije propusna za većinu supstanci (posebno za polarne supstance kao što su ioni ili veće molekule kao što je glukoza (= selektivno propusna = semipermeabilna). Permeaze se formiraju tako da se još mogu transportovati određene tvari kroz ćelijsku membranu.
Ovi proteini su ugrađeni u ćelijsku membranu i povezuju unutrašnjost ćelije sa vanjskim svijetom, tako da se tvari mogu razmjenjivati. Budući da protein prolazi kroz membranu, takvE molekule nazivaju se transmembranski proteini ili "integralni proteini". Termin „permeaza“ koristi se samo u vezi sa enzimima kao što je laktoza-permeaza, gdje je sinonim za „transporter“. Prvobitno ih je otkrila Joy Adames 1930-ih. Ovaj transportni protein pomaže u različitim aspektima ćelijskog života uključujući replikaciju DNK, translaciju RNK i difuziju.
Permeaza (transporter) je protein ili proteinski kompleks koji katalizira vektorsku reakciju, bez obzira na to da li katalizira i hemijsku reakciju ili reakciju prijenosa elektrona koja pokreće vektorski proces. Ovaj tip transporta naziva se sekundarni aktivni transport. To znači da energija koja se koristi ne dolazi od hidrolize ATP. Kao izvor energije služi gradijent koncentracije druge tvari koja se transportuje u isto vrijeme. U tu svrhu najčešće se koristi gradijent natrijevih iona ili protonski gradijent. Neke permeaze također pasivno transportuju tvari ako imaju odgovarajući gradijent koncentracije u smjeru transporta. Ovaj način transporta je ujedno i sutransporter, jer se istovremeno prevoze dvije različite tvari.
Kod prokariota biosintezu permeaza često kontrolišu takozvani operoni. To znači da ćelija proizvodi permeaze samo kada su potrebne. Takav operon tada pokreće proizvodnju permeaze.
Vezivanje permeaze je prvi korak translokacije. LacY protein iz Escherichia coli je primjer permeaze. Omogućava da se laktoza transportuje u unutrašnjost ćelije (pogledajte lac operon).
FK Famos Hrasnica
FK Famos Hrasnica je nogometni klub iz Hrasnice, Bosna i Hercegovina. Trenutno se takmiči u Drugoj nogometnoj ligi Federacije Bosne i Hercegovine - Centar.
Historija
U takmičarskoj sezoni 1961-62 Famos je u kvalifikacijama za ulazak u Drugu saveznu ligu izborio status drugoligaša. U odlučujućim kvalifikacionim utakmicama sa Leotarom je odigrao neriješeno u Hrasnici 1-1 i ubjedljivom, zasluženom pobjedom od 3-0 u Trebinju u junu 1962. godine i zvanično, prvi put od osnivanja izborio status drugoligaša, te postao član Druge savezne Lige Zapad. Fudbaleri Famosa koji su u kvalifikacionim utakmicama izborili plasman u Drugu saveznu ligu su bili: Refik Muftid, Miroslav Savić, Balta Adil, Nebojša Vukovid, Ramiz Sokolović, Tarik Durić, Boško Paripović, Mehmed Pintol, Muhamed Zaimović, Aleksandar Krivošej, Stevo Hof, Rade Lučid, Miroslav Barišić, Kiso Mugdim, Mika Barišić, Mišo Basista, Lazo Popović i Milivoje Kuzman. Trener ekipe Famosa koja je izborila plasman u Drugu saveznu ligu bio je Marcel Žigante, a tehnički direktor Stevo Imenjak.
Famos je nakon 18 god neprekidnog i uspješnog takmičenja u Drugoj saveznoj ligi sa plasmanom u gornjem dijelu tabele i malim prekidom od jedne sezone, dobio počasni epitet najstarijeg drugoligaša u Jugoslaviji, sa ukupnim stažom od 21 godinu takmičenja u Drugoj saveznoj ligi. Najveći fudbalski dometi FK Famosa svakako su kvalifikacije za ulazak u Prvu saveznu ligu i plasman u Polufinale kupa Jugoslavije. Kvalifikacije za ulazak u prvu saveznu ligu odigrane su u medjusobnim susretima sa fudbalskim klubom Zagreb. Prva utakmica odigrana je u Zagrebu 23. juna 1973. godine na stadionu Maksimir pred oko 50.000 gledalaca i završena neriješenim rezultatom 0-0. Revanš utakmica odigrana je sedam dana kasnije u Hrasnici pred 15.000 gledalaca i završena pobjedom Zagreba rezultatom 2-1. Igrači ”Famos”-a koji su nastupali u kvalifikacijama za ulazak u Prvu saveznu ligu u takmičarskoj sezoni 1972-73. su bili: Savo Ekmečić, Midhat Jelašković (kapiten), Asim Dosić, Tarik Hodžić, Ahmed Lokvančić, Jovo Obradović, Duško Petrović, Ivan Lušić, Selver Ibrahimović, Drago Trapara, Mido Šarac, Meho Lokvančić, Mehmed Vandić, Milan Gavrilović, Fikret Zubović i Miralem Ibrahimović.
Polufinale kupa Jugoslavije
U polufinalu kupa Jugoslavije 7. aprila 1976. godine Famos se sastao sa članom Prve savezne lige Hajdukom u Splitu. Susret je završen pobjedom Hajduka od 2-0. Ekipa Famosa u ovom susretu nastupila je u sljedećem sastavu: Redža, Vlaški, Trapara, Jelašković, Tabak, Fahro Ibrahimović, Vandić, Dosić A, Hajro Zubović, Turković, Selver Ibrahimović; Rezerve: Miralem Galijašević, Sejo Lokvančić, Salko Ibrahimović, Andžid i Salman; Trener i šef stručnog štaba: Miralem Ibrahimović.
Bivši igrači
mini|Trofejna sala FK Famos
Treneri
mini|Stadion Famosa
Zastava Pridnjestrovlja
mini|desno|200px|Zastava Pridnjestrovije Zastava Pridnjestrovije je verzija zastave bivše Moldavske SSR. Trenutni oblik je usvojen Zakonom o državnim simbolima iz 2000. godine.
Zastava je u upotrebi od raspada SSSR-a, ali bez srpa, čekića i zvijezde, iako su nekada ovi simboli korišteni u službenim prilikama.
U nedržavne svrhe koristi se pojednostavljena zastava bez simbola i bez propisane proporcije.
NGC 4929
NGC 4929 (također poznat kao MCG 5-31-111 i PGC 45027) je eliptična galaksija koja je udaljena oko 285 miliona sg od Zemlje i nalazi se u sazviježđu Berenikina kosa. Najveći prečnik je 0,80 (66 hiljada sg) a najmanji 0,8 uglovnih minuta (66 hiljada sg). Prvo otkriće je napravio Heinrich Louis d'Arrest 20. aprila 1865. godine.
Džana Pinjo
Biografija
Rođena je u Sarajevu, a tokom rata u Bosni i Hercegovini živjela je u Visokom. Završila je Akademiju scenskih umjetnosti u Sarajevu. Nastupala je u pozorišnim predstavama, filmovima i serijama, uključujući izvođenje tragedije Williama Shakespeara Otelo i Čehovljevog Višnjika. Trenutno predaje na Akademiji na Odsjeku za dramu.
Vanjski linkovi
https://www.imdb.com/name/nm1233906/
IC 1795
IC 1795 je emisijska maglina i nalazi se u sazviježđu Kasiopeja. Prvo otkriće je napravio Edward Emerson Barnard.
Najbliži NGC/IC objekti
Sljedeći spisak sadrži deset najbližih NGC/IC objekata.
Braća Marx
mini|desno|200px|Braća Marx: Chico (gore), Groucho (dole) und Harpo Marx (desno), 1948. Braća Marx bili su američki komičari, koji su postali poznati kroz filmove i nastupe na televiziji. Njihovi nastupi uvijek su bili praćeni muzikom, što je bila osnova svim sljedećim komičarima.
Porodica im je živjela u Upper East Sideu na Manhattanu u malom jevrejskom kvartu među Ircima, Nijemcima i Italijanima. Majka Minnie Schönberg (rođ. Miene Schönberg) doselila se iz Dornuma (Njemačka), a otac Simon Marx iz Alsacea.
Kao Braća Marx nastupali su:
(najstariji sin Manfred umro je još kao dijete, prije Chicovog rođenja)
Momir Nikolić
Momir Nikolić (20. februar 1955, Bratunac) prvi je oficir Vojske Republike Srpske koji je priznao krivicu za učešće u ubistvu preko 8.000 Bošnjaka u Srebrenici u ljeto 1995. godine. Haški tribunal u Hagu mu je 2. decembra 2003. godine izrekao kaznu od 27 godina zatvora, ali ta kazna je smanjena 8. marta 2006. na 20 godina.
Kaznu održava u zatvoru u Finskoj.
Zastava Kosova
Zastava Kosova predstavlja državni simbol Kosova a usvojena je 17. februara 2008. godine u Kosovskoj skupštini. Izabrana zastava je dopunjeni dizajn autora Muhamera Ibrahimija. Na plavoj podlozi koja podsjeća na zastavu Evropske unije nalazi se zlatna geografska mapa Kosova iznad koje se u luku nalazi šest bijelih zvijezda koje simbolizuju šest najvećih nacionalnih zajednica koje žive na Kosovu: Albance, Bošnjake, Gorance, Rome, Srbe i Turke.
U periodu prije proglašenja nezavisnosti, Kosovari su isticali prijedlog zastave sa mapom Kosova na plavoj i žutoj pozadini, varijantu zastave sličnu zastavi Bosne i Hercegovine.
Zastava Sjevernog Kipra
mini|desno|200px|Zastava Sjevernog Kipra
Zastava Turske Republike Sjeverni Kipar je bijela. Na podlozi su dvije vodoravne crvene pruge, odvojene od donjeg, odnosno gornjeg ruba. Između njih su crveni polumjesec i zvijezda, simbol islama, koji je službena religija, iako se Turska Republika Sjeverni Kipar deklariše sekularnom državom.
Čadramska vas
mini|280px|Čadramska vas, ulaz u naselje Čadramska vas je naseljeno mjesto u sastavu općine Poljčane, regija Podravska, Slovenija.
Historija
Do teritorijalne reorganizacije u Sloveniji nalazila se u sastavu stare općine Slovenska Bistrica.
Stanovništvo
Na popisu stanovništva 2011. godine, Čadramska vas je imala 164 stanovnika.
Napomena: ''U 2017. izvršena je manja razmjena teritorija između naselja Čadramska vas, Lušečka vas, Poljčane, Spodnja Brežnica, Spodnje Poljčane i Stanovsko.''
NGC 3407
NGC 3407 (također poznat kao MCG 10-16-17, PGC 32626 i UGC 5978) je eliptična galaksija koja je udaljena oko 231 miliona sg od Zemlje i nalazi se u sazviježđu Veliki medvjed. Najveći prečnik je 1,40 (94 hiljade sg) a najmanji 0,7 uglovnih minuta (47 hiljada sg). Prvo otkriće je napravio John Frederick William Herschel 9. aprila 1793. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Panzer 58
Historijat
Nakon drugog svjetskog rata švicarska vojska je bilo opremljena oklopnim vozilima inostranog porijekla kao što je bio primjerice njemački lovac tenkova Hetzer. Švicarska je pokušala kupiti borbena oklopna vozila od drugih država, ali u tome nije uspjela jer su drug zemlje bile involvirane u korejskom ratu. 1953. godine se kreće u projekat razvoja novog domaćeg tenka. Prvi prototip tenka je bio završen već 1957. godine i nosio je oznaku Panzer 58. Kao glavno naoružanje prvog prototipa korišten je top domaće proizvodnje kalibra 90 mm. Kod drugog prototipa upotrijebljen je britanski top QF 20-pounder kalibra 84 mm. Ostalih 10 vozila bilo je opremljeno topom kalibra 105 mm koji su se proizvodili od 1960. do 1961. godine.
Opis tenka
Pogonska jedinica tenka je bila kompaktna i jednostavna, te tako lahko mogla ugraditi u tenk. Tenk je bio opremljen pomoćnim 4-cilindričnim dizelskim motorom koji je služio u svrhe pokretanja glavnog motora tenka i napajanje vozila energijom. Ako bi došlo do kvara glavnog motora, tenk je mogao biti pogonjen pomoćnim motorom preko pomoćne transmisije. Bio je opremljen SLM mjenjačem brzine koji je imao 4 stepena za vožnju naprijed i 2 stepena za vožnju nazad. Koncept tenka je bio konvencionalan, kupola mu se nalazila na srednjem dijelu trupa, a motor u stražnjem.
Karolina od Braunschweiga
Karolina od Braunschweiga (Caroline Amalie Elisabeth; 17. maj 1768 - 7. august 1820) je bila njemačka princeza te druga supruga Georgea IV koja je brakom postala britansko-hanoverska kraljica.
Princeza od Velsa
Za kraljevog najstarijeg sina i prijestolonasljednika, svoga prvog rođaka Georgea, udala se 8. aprila 1795. godine u Londonu. Udajom za njega postala je princeza od Velsa. Njen novi muž ju je smatrao neprivlačnom i prljavom, te je sumnjao da nije bila djevica kada su se vjenčali. On sam je već bio tajno oženjen Mariom Fitzherbert; međutim, taj brak je kršio Akt o kraljevskim brakovima iz 1772. što je brak činilo nevažećim i zakonski nepostojećim.
Karolina je svog muža smatrala jednako neprivlačnim. George je kasnije običavao govoriti kako su imali snošaj samo tri puta tokom 26 godina dugog braka: dva puta prve bračne noći i jednom druge noći. Zbog ovih prinčevih izjava trudnoća princeze od Velsa činila se čudom. Karolinino jedino dijete i Georgeovo jedino zakonito dijete, princeze Šarlota Avgusta od Velsa, rođena je 7. januara 1796. godine. Nakon njenog rođenja princ i princeza od Velsa su se razdvojili i prekinuli zajednički život, te su se čak i na ceremonijama pojavljivali odvojeno, i oboje su imali vanbračne veze.
George je Karolini onemogućio viđanje kćerke i na kraju je, 1799. godine, bila protjerana sa dvora u privatnu rezidenciju, gdje je ona nastavila afere sa nekoliko političara i admirala.
Godine 1806. proširili su se tračevi da je dijete koje je živjelo sa Karolinom njen sin, koji bi imao mjesto u nasljednom nizu ukoliko se Karolinin muž ne odrekne očinstva. Tajna istraga je pokazala da to dijete nije Karolinino.
Godine 1814. Karolina je napustila Ujedinjeno Kraljevstvo i putovala Evropom, gomilajući svome mužu u Londonu dugove i nalazeći nove ljubavnike. U ovom periodu njena kćerka, koja je bila udata za princa Leopolda od Saskokoburga i Saalfelda, umrla je na porodu, rađajući mrtvorođenog sina. Karolinu je o gubitku pismom obavjestio zet.
Kraljica
Smrt svekra, u trenutku koje je njen muž postao kralj kao George IV a ona kraljica, dovela je Karolinu nazad u Ujedinjeno Kraljevstvo. Odbila je Georgeove novčane ponude da ostane van njegovog kraljevstva. Došla je na ostrvo 6. juna i dočekala ju je podrška naroda, a George je tražio od svojih ministara da je se riješe. Parlamentu je predložen zakon kojim se poništava brak Georgea i Karoline i njoj oduzima titula kraljice, zbog toga što nije bila vjerna mužu. Zakon je prihvaćen u Domu lordova, ali nije ni predložen Donjem domu jer je George bio siguran da će tu biti odbijen. Karolina je izjavila da jeste bila nevjerna sa jednim muškarcem, mužem gospođe Fitzherbert - odnosno Georgem. Održano je suđenje nakon kojeg je prijedlog zakona odbačen.
George je kao datum svoje krunidbe postavio 21. juli 1821. godine. Običaj je da kraljeva žena bude krunisana zajedno sa svojim mužem, te se Karolina pojavila na ceremoniji, ali joj ulaz u Westminstersku opatiji nije bio dopušten. Uprkos Georgeovom nezadovoljstvu, Karolina je ostala veoma popularna u narodu.
Smrt
U noći krunidbe Karolina se razboljela i povraćala. Umrla je tri sedmice poslije, 7. augusta 1820. godine. Tačan uzrok njene smrti nije nikada bio utvrđen, ali ona sama je bila uvjerena da je otrovana. Znajući da umire, zabranila je autopsiju. Kako njen brak nije nikada poništen, do kraja života je ostala kraljica Ujedinjenog Kraljevstva i Hanovera. Zatražila je da bude sahranjena u svojoj domovini, Braunschweigu.
Suverena država
thumb|upright=1.35|Članice [[Ujedinjene nacije|Ujedinjenih nacija, od kojih su sve suverene države iako nije nužno da su sve suverene države i članice UN-a]]
Suverena država, ili samo država, je država sa definiranom teritorijom koja ima unutrašnji i vanjski suverenitet, stalno stanovništvo, vladu, nezavisnost od drugih država i mogućnost ulaska u međunarodne odnose sa drugim suverenim državama. Također se podrazumijeva da suverena država nije podređena drugoj državi ili stranoj sili. Apstraktno gledajući, suverena država može postojati i bez priznanja od strane drugih suverenih država, ali nepriznate države mogu imati poteškoće pri sklapanju sporazuma i pri uspostavi diplomatskih odnosa sa drugim suverenim državama.
Riječ zemlja se često koristi kada se misli na suverenu državu, ali ima potpuno drugačije značenje i označava geografsko područje.
Hidžra
Hidžra (arapski: هِجْرَة, higret - selidba) jest selidba Poslanika Muhammeda sa prvim muslimanima iz Mekke u Medinu i označava početak islamskog kalendara, prema kojem muslimani računaju vrijeme. Ovo se zbilo u septembru 622. po gregorijanskom kalendaru.
Pozadina
Preseljenje je bilo postupno, oko 313 muslimanskih porodica se iselilo u Medinu u roku od tri mjeseca, između mjeseci muharrema i rebiul-evvela 622. n. e. Posljednji se preselio sam Muhammed s prijateljem Ebu-Bekrom, i to upravo u noći u kojoj su Mekkelije pokušali atentat na njega. Grad Medina, nakon Hidžre, postaje središte Muhammedovog djelovanja te mijenja naziv iz Jesrib (kako se do tada zvala) u Medinat al-Nabi (u prijevodu s arapskog: Poslanikov grad), ili kraće Medina.
Poslanikovo preseljenje u Medinu početak je novog poglavlja u njegovom i životima njegovih sljedbenika. Oni nisu više bili mala, ugnjetavana, religijska grupacija, kao u Mekki. Sada su predstavljali samostalnu vjersko-političku zajednicu vjernika koja je imala vlast u oazi Medina. Zato se Muhammedovo preseljenje u Medinu smatra početkom dugog postojanja islama kao političke sile, što je simbolički izraženo izborom te godine za prvu godinu islamskog doba.
Antonio Conte
Antonio Conte je bivši italijanski profesionalni nogometaš, koji je postao trener. Trenutno je trener Tottenham Hotspura u engleskoj Premijer ligi.
Nogometnu karijeru započeo je u rodnom gradu Lecce-u, a kasnije je postao jedan od najslavnijih i najutjecajnih igrača u historiji Juventusa. Bio je kapiten tima koji je osvojio UEFA Ligu prvaka, kao i pet titula Serie A, između ostalog. Također, igrao je i za italijansku nogometnu reprezentaciju, te je bio sudionik Svjetskog prvenstva 1994 i Europskog prvenstva 2000. Oba puta, Italijani su dobili srebrnu medalju.
Karijeru nogometnog trenera je započeo 2006, Bari je 2009. uveo u Serie A, dok je isti uspjeh imao i sa Sienom dvije godine kasnije. Godine 2011. je preuzeo Juventus, gdje je implementirao formaciju 3-5-2 i osvojio tri uzastopne titule Serie A, prije nego je 2014. preuzeo kormilo reprezentacije Italije. Godine 2016. Conte je postao menadžer Chelseaja i s njim osvojio titulu Premijer lige, u prvoj godini na klupi londonskog tima. Dana 12. jula 2018. je dobio otkaz na klupi Chelseaja. Dana 31. maja 2019. je objavljeno da je Conte imenovan za novog trenera milanskog Intera. 2021. godine je napustio Inter. U novembru 2021. postao je novi trener Tottenham Hotspura.
Nogometna karijera
Conte je počeo igrati nogomet u svome rodnom gradu u omladinskim pogonima Leccea, prije nego što je u Seriji A debitovao 1985. Godine 1992. potpisao je za Juventus FC. U Juventusu je zabilježio blistavu karijeru osvojivši mnoge trofeje sa klubom uključujući Ligu prvaka 1996. Igrao je također za reprezentaciju Italije u čijem dresu je zabilježio 20 nastupa uz 2 gola.
Juventus
Godine 2011. Conte je postao novi trener Juventusa. Sa Juventusom je osvojio tri titule zaredom kao trener, te je okončao post Juventusa koji do te 2012. nije osvojio titulu još od 2003. godine. U tom periodu, Juventus je započeo dominaciju italijanskom najjačom ligom koja će trajati i nakon njegovog odlaska s kormila Juventusa. U svakoj godini treniranja Juventusa, Conte je proglašen najboljim trenerom u Italiji.
Italija
U augustu 2014. godine Conte je postao selektor nogometne reprezentacije Italije. Sa Italijom se plasirao na Europsko prvenstvo 2016., a povukao se s kormila reprezentacije nakon ispadanja s Eura poslije meča s Njemačkom koji je završen sa 6-5 na penale. Iako su mnogi navijači željeli da Conte ostane, Conte se odlučio na odlazak sa klupe reprezentacije.
Chelsea
mini|desno|Conte (podignute ruke) na otvorenom treningu [[Chelsea FC|Chelseaja, pet dana prije njegovog prvog meča u Premijer ligi.]]
U aprilu 2016. godine potpisao je trogodišnji ugovor sa Chelseajem za sezonu 2016–17. Već u prvoj sezoni osvojio je titulu Premijer lige, a Chelsea je tada oborio rekord sa najviše pobjeda u jednoj sezoni, od 38 utakmica, Chelsea je pobjedio čak 30 puta. Sezona 2017–18 nije bila toliko uspješna, pa je Chelsea završio na petom mjestu tabele, bez učešća u Ligi prvaka. Conte je u julu 2018. otpušten s klupe Chelsea.
Inter
Dana 31. maja 2019. objavljeno je da je Conte imenovan za novog trenera Inter Milana. U maju 2021. godine je napustio Inter. Sa Interom je iste te godine osvojio italijanski šampionat.
Tottenham Hotspur
Dana 2. novembra 2021. godine, Conte se vratio u englesku Premijer ligu i postao novi trener Tottenham Hotspura.
Trener
''Zaključno sa 25. novembrom 2021.''
NGC 6348
NGC 6348 (također poznat kao MCG 7-35-63 i PGC 60036) je spiralna galaksija koja je udaljena oko 437 miliona sg od Zemlje i nalazi se u sazviježđu Herkul. Najveći prečnik je 0,70 (89 hiljada sg) a najmanji 0,6 uglovnih minuta (76 hiljada sg). Prvo otkriće je napravio Jean Marie Edouard Stephan 29. juna 1880. godine.
Sabily
Sabily (arapski:سبيلي), (IPA-ar:sæˈbiːliː), Moj put) jest besplatan, open source operativni sistem namijenjen muslimanima. Zasnovan je na popularnoj Linuxovoj distribuciji Ubuntu koji je besplatan i Open Source (otvoreni softver) operativni sistem i ima preinstalirane pakete za arapski jezik.
NGC 6348
Najbliži NGC/IC objekti
Sljedeći spisak sadrži deset najbližih NGC/IC objekata.
Sabily
Sabily uključuje set paketa koji prilagođavaju Ubuntu. Ubuntu je početnicima jednostavan za korištenje, sa instaliranim najkorištenijim office, internet, grafičkim i video aplikacijama. Sa Sabilyem, korisnici imaju islamski softver i alate već instalirane. Sabily uključuje softver (alat za vremena molitve, alat za učenje Kur'ana,hidžretski kalendar itd.) i ima svoju temu (dizajn).
Unity shell je dostupan počevši od ﻿Sabily 11.04 Badr DVD. Ubuntu Classic Desktop je defaultni desktop posljednjoj verziji Sabilyja (11.04). Nove aplikacije u Badru su: Islamic Date, Zakat Calc, Gufw, DesktopNova, AutoKey, recordMyDesktop, Anki. Puna verzija Sabilya dolazi sa edukacijskim softverom, kodecima za najnovije i najkorištenije formate. Wisabi je Sabily 10.10 instalacijski alat za Windows XP, Windows Vista ili Windows 7 baziran na Wubiju.
Dostupne verzije
Trenutno postoje tri verzije Sabiliya.
Mala verzija (967.96 MB) sadrži glavne Sabily pakete, uključujući pakete za crtanje, islamske aplikacije i podršku za arapski jezik.
Puna (Full) verzija (1.55 GB) je kao i mala verzija uz dodatne multimedijalne, edukacijske i još neke dodatne pakete.
Ultimate verzija (3.3 GB) ima isti sadržaj kao i Full verzija, uz dodatak vanmrežno učenje Kur'ana učača: Muhammad Siddeeq al-Minshawi, Huzify, Sa’ad al-Ghamadi i Mishary Rashed Alafasy.
Sabily je dostupan kao Live DVD, koji može biti pokretan na host računaru, bez instalacije. Wisabi installer može instalirati Sabily na hard disk unutar Microsoft Windows, bez uključenja rizičnog formatiranja ili pravljenja particija.
Sabily programi
Zekr je alat, otvorena platforma za proučavanje, pretraživanje i istraživanje Kur'ana. Dostupno je učenje Kur'ana i njegov prevod.
Rubén Botta
Rubén Alejandro Botta Montero je argentinski nogometaš koji nastupa za tim iz Lige MX, Pachucu. Botta je ljevonogi igrač koji može igrati na raznim pozicijama u veznom redu, ali se najbolje snalazi u ulozi ofanzivnog veznog.
Tigre
Botta je ligaški debi za Tigre imao 23. marta 2009. u remiju njegovog tima s ekipom u kojoj je započeo karijeru, Bocom Juniors. Za svoj tim je u toj sezoni odigrao samo još jednu utakmicu prije nego je pozajmljen u latvijski FK Ventspils gdje nije odigrao nijednu utakmicu. 2010. se vratio u Tigre i probio do prve ekipe. 13. novembra je dospio u centar medija nakon meča protiv Estudiantes de la Plata u kojem je pokazao svoj talenat.
Inter Milano
U aprilu 2013. je potpisao za milanski Inter, međutim, prvo se pridružio Livornu jer Inter nije imao dovoljno mjesta za nove strane igrače te sezone. U milanskom klubu računali su da će Botta dobiti italijansko državljanstvo, ali to se nije desilo.
U januaru 2014. Botta je i zvanično postao član Intera.
Pachuca
3. jula 2015. prešao je u meksičku Pachucu.
MusicBrainz
desno|mini| Logo Arhiva omota MusicBrainz je MetaBrainz projekat koji ima za cilj stvaranje kolaborativne muzičke baze podataka koja je slična freedb projektu. MusicBrainz je osnovan kao odgovor na ograničenja postavljena na Compact Disc Database (CDDB), bazu podataka za softverske aplikacije za traženje audio CD informacija na Internetu. MusicBrainz je proširio svoje ciljeve da dosegne skladište metapodataka CD-a (ovo su informacije o izvođačima, umjetnicima, tekstopiscima, itd.) kako bi postao strukturirana onlajn baza podataka za muziku.
MusicBrainz prikuplja informacije o umjetnicima, njihovim snimljenim radovima i odnosima među njima. Unosi snimljenih radova sadrže najmanje naslov albuma, naslove pjesama i dužinu svake pjesme. Ove unose održavaju urednici volonteri koji slijede pisane stilske smjernice zajednice. Snimljena djela također mogu pohraniti informacije o datumu izlaska i zemlji, ID-u CD-a, omotu, akustičnom otisku prsta, tekstu napomene slobodnog oblika i drugim metapodacima. MusicBrainz po podacima iz marta 2022. je sadržavao informacije o otprilike 1,9 miliona izvođača, 3 miliona izdanja i 26,5 miliona snimaka. Krajnji korisnici mogu koristiti softver koji komunicira sa MusicBrainz-om za dodavanje oznaka metapodataka svojim digitalnim medijskim datotekama, kao što su ALAC, FLAC, MP3, Ogg Vorbis ili AAC.
Črešnjevec (Slovenska Bistrica)
mini|280px|Črešnjevec, rimokatolička crkva "Sv. Mihael" Črešnjevec je naseljeno mjesto u sastavu općine Slovenska Bistrica, regija Podravska, Slovenija.
Historija
Do teritorijalne reorganizacije u Sloveniji nalazio se u sastavu stare općine Slovenska Bistrica.
Stanovništvo
Na popisu stanovništva 2011. godine, Črešnjevec je imao 510 stanovnika.
Napomena: ''U 2017. izvršena je manja razmjena teritorija između naselja Črešnjevec i Vrhloga.''
Dušan Peleš
Dušan Peleš (Vrginmost, 1867. - Beograd, 1942.) bio je ministar pravde Kraljevine Jugoslavije od 31. marta 1920 do 16. maja 1920. godine.
Porijeklo i porodica
Potiče iz siromašne kordunaške porodice. Bio je oženjen Olgom Gomirac (1878-1963.) i imao je sina Branka (Karlovac, 1895 - Jadovno 1941; advokat) i Tatjanu (1920 - Beograd 1970; advokat). Tatjana je majka Srbijanke Turajlić i Slobodana Kiće Lazarevića.
Školovanje
Gimnaziju je završio u Karlovcu, a zatim je studirao pravo u Grazu, gdje je doktorirao. Školovanje je financirano od strane udruženja za pomoć školovanju Srba sa Like i Korduna, kome se on kasnije pridružio, pomažući druge.
Karijera
Bio je javni bilježnik u Karlovcu i potom advokat u Zagrebu. Zagrebački period života, dok je bio blizak Svetozaru Pribićeviću i član samostalaca, obilježio je niz kulturno-političkih aktivnosti. Povremeno je pisao za Srbobran. Kao narodni zastupnik iz Vrginmosta, u kome je proveo djetinjstvo, nastojao je da se vrate kotarske vlasti u Vrginmost. U njegovom djetinjstvu svi kotarski predstojnici tamo poslani, trudili su se da odatle odu ili da se kotar preseli u Topusko, ali tada (1910.) se sve promijenilo. Gradnjom pruge Vrginmost se razvio i imao je uslove da bude centar kotara, za razliku od Topuskog. Kao saborski zastupnik podnio je interpelaciju u Saboru, u vezi frankovačkog uličnog terora u Glini. Na osnivačkoj skupštini Srpskog prosvjetnog društva 1910. godine, dr. Dušan Peleš je izabran za jednog od potpredsjednika društva. Izlagao je samostalske argumente u polemici oko izbora vladika 1911. godine, kritikujući uzurpaciju ovlasti od strane crkvene hijerarhije. Kao član Saborskog odbora od patrijarha Lukijana Bogdanovića je tražio sadržaj sinodalnog operata, što je patrijarh odbio pozivajući se na sinodsku tajnu. Odbor je utvrdio da se vrijeđaju postulati narodno-crkvene autonomije i tražio je hitan sastanak Narodno-crkvenog sabora. Protiv ovakvog zaključka odbora bili su patrijarh Lukijan i zamjenik odbora, vladika Georgije Letić. Na praznik Cvijeti (nedjelja prije Uskrsa) 1914. godine u stanu Bogdana Medakovića u Zagrebu, održan je sastanak predstavnika svih srpskih stranaka (samostalci, radikali i liberali) oko pitanja narodno-crkvene autonomije. Dogovoren je zajednički rad na uspostavi autonomije, a umjesto Milutina Jakšića na čelo izvršnog odbora narodnih stranaka, izabran je Dušan Peleš. Na Đurđevdan 1914. godine, na svečanosti pri otvaranju Sokolskog doma u Dvoru, predao je ključeve doma Peri Bekiću, starješini dvorskog sokola. Bio je jedan od tri člana Nadzornog odbora na 11. redovnoj glavnoj skupštini društva za izdavanje srpskih novina i knjiga u Zagrebu 1914. godine. Nakon penzionisanja iz Zagreba je preselio u Beograd 1929. godine. Tada je sazidao kuću u Birčaninovoj ulici o kojoj je njegova praunuka, srbijanska režiserka Mila Turajlić (kćerka Srbijanke Turajlić), 2017. napravila dokumentarac Druga strana svega. Tridesetih godina dvadesetog vijeka bio je predsjednik beogradske crkvene općine. Politikom je počeo da se bavi još u mladosti. Prvo kao samostalac, kasnije kao radikal. Suđeno mu je 1909. godine na takozvanom Veleizdajničkom procesu. Po stvaranju Kraljevine Srba, Hrvata i Slovenaca, 1920. je bio ministar pravde u Vladi Stojana Protića.
Odnosi sa Svetozarem Pribićevićem
Bio je blizak prijatelj i kum Svetozara Pribićevića, sa kojim se politički razišao po stvaranju Jugoslavije. Pomirili su se u Beču tek pred Svetozarevu smrt. Po svjedočenju Dušanove kćerke Tatjane, koju su kao djevojčicu poveli u muzej, stali su ispred slike Franje Josipa i rekli, gotovo u glas oprosti Franjo, mnogo smo ti griješili.
Zastava Američkih Djevičanskih ostrva
mini|desno|200px|Zastava Američkih Djevičanskih ostrva
Zastava Američkih Djevičanskih ostrva usvojena je 1922. Sastoji se od pojednostavljene verzije velikog orla Sjedinjenih Američkih Država između slova "V" i "I" na bijeloj pozadini. Orao drži maslinovu grančicu u jednoj, a tri strijele u drugoj kandži. Tri strijele predstavljaju tri ostrva Saint Thomas, Saint John i Saint Croix.
Pantomima
thumb|Pantomime [[Pablo Zibes]] Pantomima je naziv za predstave u kojima glumac misli i osjećaje lika koji tumači prenosi samo pokretima tijela i mimikom, a bez upotrebe riječi. U 19. vijeku je u Hrvatskoj za pantomimu zabilježen naziv nijemoigra. Riječ potiče od grčkog, gdje mimos ili mim znači podražavatelj, podražavanje. Riječ je prvobitno označavala poseban način predstavljanja u antičkom pozorištu. Pantomima je umjetnost tišine, poezija visokog kultiviranog pokreta.
Pantomima (panto - sve, mimos - podražavanje) se spominje još u Staroj Grčkoj i Rimu, a i u zapisima putopisaca po Dalekom Istoku.
Pantomima pripada scenskoj umjetnosti. Njeno sredstvo za izražavanje je u prvoj liniji čovječije tijelo. Gramatika pokreta u pantomimi je uzeta najvećim dijelom iz svakodnevnog života. Riječi, rekviziti i muzika nisu prisutni. Cilj pantomime nije razvijanje snage ili savitljivosti tijela, nego staviti tijelo pod kontrolu svjesnosti. To znači da je pantomimičar sposoban da u svakome momentu (naprimjer, dvije polovine tijela istovremeno, ali različito pokretati) svoje pokrete kroz svjesnost pobuditi.
U pantomimi razlikujemo tri vrste pokreta: